
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL DAUGIABUČIO NAMO, ESANČIO LIEPŲ G. 16, DEGUTINĖJE, BENDROJO NAUDOJIMO OBJEKTŲ ADMINISTRATORIAUS SKYRIMO  

2021 m. gruodžio   d. Nr. AT-
Šakiai

Vadovaudamasis Lietuvos Respublikos vietos savivaldos įstatymo 6 straipsnio 42 punktu, 29 straipsnio 8 dalies 2 punktu,  Lietuvos Respublikos civilinio kodekso 4.82, 4.84 ir 4.85 straipsniais, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 „Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, 21 punktu bei atsižvelgiant į tai, kad daugiabučio gyvenamojo namo, esančio Liepų g. 16, Degutinėje, bendrojo naudojimo patalpų savininkai raštu nepareiškė noro dėl administratoriaus pakeitimo: 
1. S k i r i u  uždarąją akcinę bendrovę „Šakių šilumos tinklai“ (adresas – Gimnazijos g. 22/2, Šakiai, kodas 174409393, PVM mokėtojo kodas LT744093917) daugiabučio gyvenamojo namo, esančio adresu: Liepų g. 16, Degutinė (pastato unikalus Nr. 8495-7014-7019), bendrojo naudojimo objektų administratoriumi. Pastato naudingasis plotas – 188,88 kv. m, gyvenamosios paskirties patalpų skaičius – 4, žemės sklypas – 0,4007 ha (žemės sklypo unikalus Nr. 4400-2946-6002), savininkų teisės į žemės sklypą įregistruotos Nekilnojamojo turto registre, bendrojo naudojimo objektų administravimo tarifas – 0,0623 Eur / kv. m naudingo ploto be PVM. 
2. N u s t a t a u, kad:
2.1. bendrojo naudojimo objektų administratorius skiriamas penkerių metų laikotarpiui.
2.2. likus šešiems mėnesiams iki administratoriaus paskyrimo termino pabaigos, jeigu bus gauta bent 1/5 daugiabučio namo butų ir kitų patalpų savininkų pageidavimų, raštu spręsti bendrojo naudojimo objektų administratoriaus paskyrimo klausimą iš naujo arba Šakių rajono savivaldybės administracijai gavus daugiabučio namo gyventojų pagrįstų nusiskundimų dėl administratoriaus veiklos, bendrojo naudojimo objektų administratoriaus skyrimo procedūra bus pradedama iš naujo;
2.3. nesant šio įsakymo 2.2 papunktyje nurodytų pageidavimų ir nusiskundimų, bendrojo naudojimo objektų administratoriaus paskyrimas pratęsiamas penkerių metų laikotarpiui;
2.4. butų ir kitų patalpų savininkai visais atvejais balsų dauguma turi teisę priimti sprendimą pakeisti bendrojo naudojimo objektų administratorių, nepasibaigus penkerių metų terminui.
3. N u r o d a u:
3.1. uždarajai akcinei bendrovei „Šakių šilumos tinklai“ 1 punkte nurodyto daugiabučio bendrojo naudojimo objektų administravimo faktą įregistruoti Nekilnojamojo turto registre ir apie administratoriaus paskyrimą paskelbti šio daugiabučio namo skelbimų lentoje; 
     3.2. Savivaldybės administracijos Ūkio, architektūros ir investicijų skyriaus vyriausiajai specialistei Janinai Povilaitytei paskelbti informaciją apie bendrojo naudojimo objektų administratoriaus paskyrimą Savivaldybės interneto svetainėje.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.




Administracijos direktorius   		                                      		   Dainius Grincevičius

